cyanic-selkie/wikianc huggingface dataset:
২৫তম কলকাতা আন্তর্জাতিক চলচ্চিত্র উৎসব
উদ্বোধন অনুষ্ঠান
৮ নভেম্বর ২০১৯ সালে জমকালো আয়োজনে ২৫তম কলকাতা আন্তর্জাতিক চলচ্চিত্র উৎসবের উদ্বোধন হয়। সন্ধ্যায় কলকাতার নেতাজি ইনডোরে এই আয়োজনের উদ্বোধন করেন অভিনেতা শাহরুখ খান। পশ্চিমবঙ্গের মুখ্যমন্ত্রী মমতা বন্দোপাধ্যায়ের সভাপতিত্বে চলচ্চিত্র উৎসবে উপস্থিত ছিলেন বলিউড ও টালিউডের জনপ্রিয় সব অভিনেতা, অভিনেত্রী। প্রদীপ জালিয়ে অনুষ্ঠানের মূল আনুষ্ঠানিকতা শুরু করেন শাহরুখ খান। ভারতীয় সংস্কৃতিকে তুলে ধরতে অনুষ্ঠানে আয়োজন করা হয়- নানা ধরনের নাচ ও গান। অনুষ্ঠান সঞ্চালনার দায়িত্বে ছিলেন যিশু সেনগুপ্ত এবং পরমব্রত চট্টোপাধ্যায়।
অনুষ্ঠানে উপস্থিত ছিলেন জনপ্রিয় অভিনেতা শাহরুখ খান, পরিচালক মহেশ ভাট, গৌতম ঘোষ, সন্দীপ রায়, কৌশিক গঙ্গোপাধ্যায়, সৃজিত মুখোপাধ্যায়।।
পুরস্কার
উৎসবে সেরা বিদেশী চলচ্চিত্র হিসেবে জায়রো বুস্তামানতে নির্মাণ করা গুয়েতেমালার স্প্যানিশ ভাষার দ্য উইপিং ওমেন গোল্ডেন রয়েল বেঙ্গল টাইগার অ্যাওয়ার্ড প্রদান করা হয়। সেরা পরিচালকের পুরস্কার পান চেকোস্লোভাকিয়ার দ্য পেইন্টেড বার্ড ছবির পরিচালক ভেকলাভ মারউল। বিদেশি ছবির জন্য বিশেষ জুরি পুরস্কার পান ডিটা জেকুইরাজ পরিচালিত কসোভোর ‘আগাস হাউস’।
ভারতীয় ছবি বিভাগে সেরা ছবির জন্য হীরালাল সেন ট্রফি পায় অনন্ত মহাদেবন পরিচালিত ক্রাইম নম্বর ১০৩-২০০৫। আর সেরা পরিচালকের পুরস্কার পান পারসেল ছবির পরিচালক ইন্দ্রশীষ আচার্য্য।
এশিয়া বিভাগে সেরা ছবির জন্য নেটপ্যাক পুরস্কার পায় আদিত্য কৃপালনী পরিচালিত ‘দেবী আউর হিরো’ ছবি। সেরা স্বল্পদৈর্ঘ্য ছবির বিভাগে রয়েল বেঙ্গল টাইগার ট্রফি পায় শ্রাবণ কাটিকানেনি পরিচালিত ‘সামার রেপসোডি’। সেরা ভারতীয় তথ্যচিত্র বিভাগে পুরস্কৃত হয় গৌরব পুরী পরিচালিত ‘এব্রিজড’।
ডট-কম বুদ্বুদ
ডট-কম বুদবুদ, অর্থাৎ ডট-কম বিস্ফোরণ, ছিল ১৯৯০-এর দশকের শেষের দিকে শেয়ার বাজারের একটি বুদবুদ। ইন্টারনেট গ্রহণে ব্যাপক বৃদ্ধি, উপলব্ধ উদ্যোগ মূলধনের প্রসার এবং নতুন ডট-কম স্টার্টআপে মূল্যায়নের দ্রুত বৃদ্ধির সাথে সেই বুদ্বুদটি সৃষ্টি হয়েছিল।
বিনিয়োগের সেই দ্রুত পতনটিকে বলা হয়ে থাকে ডট-কম ক্র্যাশ। ডট-কম ক্র্যাশের ফলে পেটস.কম, ওয়েবভ্যান এবং বু.কম-দের মতো অনেক অনলাইন শপিং কোম্পানি আর ওয়ার্ল্ডকম, নর্থপয়েন্ট কমিউনিকেশনস এবং গ্লোবাল ক্রসিং-দের মতো অনেক যোগাযোগ সংস্থা বন্ধ হয়ে গিয়েছিলো। কিছু কিছু কোম্পানি, যেমন লাস্টমিনিট.কম, এম্পি৩.কম, এবং পিপেলসাউন্ড শুরুর দিকে টিকতে পারলেও শেষ পর্যন্ত অর্জিত হয়ে যায়। আমাজন এবং সিসকো সিস্টেমস-দের মতো বড় কোম্পানিগুলিও উল্লেখযোগ্য ক্ষতির সম্মুখীন হয়েছিলো; সিসকো তার শেয়ার মূল্যের ৮০% হারিয়ে ফেলেছিল৷ ডট-কম ক্র্যাশের ফলে অনেক ব্যর্থ এবং ব্যর্থ হতে যাওয়া ডট-কম কোম্পানি ডট-বম্বস, ডট-কনস বা ডট-গনস নামে উল্লেখিত হতে থাকে।
টেট্রাহাইড্রোকানাবিনল
টেট্রাহাইড্রোকানাবিনল (টিএইচসি নামেই বেশি পরিচিত) হল গাঁজার প্রধান সাইকোঅ্যাকটিভ উপাদান এবং উদ্ভিদে চিহ্নিত কমপক্ষে ১১৩টি ক্যানাবিনয়েডের মধ্যে একটি। যদিও টিএইসি (C21H 30O2) এর রাসায়নিক সূত্র একাধিক আইসোমারকে বর্ণনা করে, টিএইচসি শব্দটি সাধারণত রাসায়নিক নাম (−)- trans -Δ 9 -tetrahydrocannabinol সহ ডেল্টা-9-THC আইসোমারকে বোঝায়। টিএইসি হল একটি লিপিড যা গাঁজার মধ্যে পাওয়া যায়।  টিএইচসি প্রথম ১৯৬৪ সালে ইসরায়েলি রসায়নবিদ রাফায়েল মেচৌলাম দ্বারা আবিষ্কৃত এবং বিচ্ছিন্ন করা হয়েছিল। এটি পাওয়া গেছে যে, ধূমপান করার সময়, টিএইচসি রক্ত প্রবাহে শোষিত হয় এবং মস্তিষ্কে ভ্রমণ করে, সেরিব্রাল কর্টেক্স, সেরিবেলাম এবং বেসাল গ্যাংলিয়াতে অবস্থিত এন্ডোকানাবিনয়েড রিসেপ্টরগুলির সাথে নিজেকে সংযুক্ত করে। মস্তিষ্কের এই অংশগুলি চিন্তা, স্মৃতি, আনন্দ, সমন্বয় এবং আন্দোলনের জন্য দায়ী।
আবদুল মজিদ মল্লিক
প্রাথমিক জীবন
আবদুল মজিদ মল্লিক বরগুনা জেলায় জন্মগ্রহণ করেন।
রাজনৈতিক জীবন
আবদুল মজিদ মল্লিক আইনজীবী ও বরগুনা জেলা বিএনপির উপদেষ্টা। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বরগুনা-৩ আসন থেকে সংসদ সদস্য নির্বাচিত হন।
সম্মিলিত এশীয় বিতর্ক চ্যাম্পিয়নশিপ
সম্মিলিত এশীয় বিতর্ক চ্যাম্পিয়নশিপ (United Asian Debating Championships - ইউএডিসি) এশিয়ার বিশ্ববিদ্যালয়ের দলগুলির জন্য একটি বার্ষিক বিতর্ক প্রতিযোগিতা। এটি এশিয়ার বৃহত্তম আন্তঃবিশ্ববিদ্যালয় সংসদীয় বিতর্ক প্রতিযোগিতা, যেখানে ৬০০ জনেরও বেশি প্রতিযোগী অংশগ্রহণ করে থাকে। ইউএডিশি এশীয়-অস্ট্রেলিয়া ফরম্যাটে পার্লামেন্টারি ডিবেটিং নিয়ে বিতর্ক করে থাকে। ১ম ইউএডিসি ২০১০ সালে অ্যাসাম্পশন ইউনিভার্সিটি, ব্যাংকক দ্বারা হোস্ট করা হয়।
২০০৫ সালে এশিয়ান ডিবেটিং সম্প্রদায় বিভক্ত হওয়ার পর অনুষ্ঠিত দুটি পৃথক চ্যাম্পিয়নশিপ - এশিয়ান ইউনিভার্সিটি ডিবেটিং চ্যাম্পিয়নশিপ (AUDC) এবং অল-এশিয়ান ইন্টারভার্সিটি ডিবেটিং চ্যাম্পিয়নশিপ (AIDC বা অল-এশিয়ান) একত্রিত করার সিদ্ধান্তের পরে ইউএডিসি তৈরি করা হয়েছিল।. দুটি প্রতিযোগী টুর্নামেন্টকে একত্রিত করার এবং এইভাবে ২০০৯ সালে এশিয়ার জন্য একটি একক বিতর্ক চ্যাম্পিয়নশিপ তৈরি করার সিদ্ধান্তটি শেষ এশিয়ান ইউনিভার্সিটিজ ডিবেটিং চ্যাম্পিয়নশিপে নেওয়া হয়েছিল।
উৎপত্তি
এশিয়ান ইউনিভার্সিটি ডিবেটিং চ্যাম্পিয়নশিপের পাশাপাশি অল-এশিয়ান ইন্টারভার্সিটি ডিবেটিং চ্যাম্পিয়নশিপের একীকরণ থেকে উদ্ভূত, ইউএডিসি এশিয়ান বিতর্কে উদ্ভূত বিভেদ দূর করার প্রচেষ্টার ফলাফল হিসাবে উপস্থাপিত হয়েছে।
যে সমস্ত প্রতিষ্ঠান অল-এশিয়ান ইন্টারভার্সিটি ডিবেটিং চ্যাম্পিয়নশিপের সংগঠনের দিকগুলি নিয়ে অসন্তুষ্ট ছিল তারা ২০০৫ সালে অল-এশিয়ান চ্যাম্পিয়নশিপের বিকল্প হিসাবে এশিয়ান ইউনিভার্সিটি ডিবেটিং চ্যাম্পিয়নশিপ প্রতিষ্ঠা করে। তারপর থেকে এশিয়ার অনেক বিশ্ববিদ্যালয় যেখানে শক্তিশালী বিতর্কের ঐতিহ্য রয়েছে, (বিশেষ করে ফিলিপাইন এবং সিঙ্গাপুরের বিশ্ববিদ্যালয়) যার মধ্যে মাত্র একটি প্রতিষ্ঠান ব্যতীত যারা ২০০৪ পর্যন্ত অল-এশিয়ান চ্যাম্পিয়নশিপ জিতেছিল, তারা অল-এশিয়ান ইন্টারভার্সিটিতে অংশগ্রহণ না করার সিদ্ধান্ত নিয়েছে। সেই বিশ্ববিদ্যালয়গুলো চ্যাম্পিয়নশিপ এবং পরিবর্তে এশিয়ান ইউনিভার্সিটি ডিবেটিং চ্যাম্পিয়নশিপে দলে প্রবেশ করেছে।
অগত্যা প্রতিদ্বন্দ্বী টুর্নামেন্ট হওয়ার উদ্দেশ্য না হলেও, শেষ তিনটি AUDC অল-এশিয়ান চ্যাম্পিয়নশিপের সময়সূচীর সাথে মিলে যায়, যা উভয় টুর্নামেন্টে অংশগ্রহণ করা দলের জন্য অব্যবহারিক করে তুলেছিল।
অনেক প্রচেষ্টার পর মালয়েশিয়ার মাল্টিমিডিয়া ইউনিভার্সিটি তে একটি এশিয়ান একত্রিত প্রতিযোগিতা আয়োজনের প্রস্তাব দেওয়া হয়, যদিও এটি এইউডিসি (AUDC) কাউন্সিল দ্বারা গৃহীত হয়নি। বরং আইউডিসির প্রস্তাব অনুসারে অল-এশিয়ান বিশ্ববিদ্যালয়গুলি ২০০৯ সালে ঢাকার ইস্ট ওয়েস্ট ইউনিভার্সিটি র আয়োজনে অনুষ্ঠিত অংশগ্রহণ করবে, এই ব্যপারে সম্মত হয়েছিলো। ২০০৯ সালে ঢাকার কাউন্সিলে সিদ্ধান্ত নেওয়া হয়েছিল যে পরের বছর দুটি টুর্নামেন্ট একত্রিত হবে এবং এই নতুন টুর্নামেন্টের নাম হবে সম্মিলিত এশীয় বিতর্ক চ্যাম্পিয়নশিপ।
একত্রিতকরন
থাইল্যান্ডের অ্যাসাম্পশন বিশ্ববিদ্যালয় প্রথম স্মমিলিত এশিয়ান ডিবেট চ্যাম্পিয়নশিপের আয়োজন করেছিল। ডি লা সালে বিশ্ববিদ্যালয়ের ডিনো ডি লিওন ভারপ্রাপ্ত চেয়ার হিসাবে ইউনিয়ন সভায় সভাপতিত্ব করেন। অ্যাতেনিও ডি ম্যানিলা বিশ্ববিদ্যালয়ের শর্মিলা পরমানন্দ ২০১০-২০১১ সালের চেয়ার হিসেবে নির্বাচিত হয়েছিলো।
আয়োজনের বিন্যাস
ইউএডিসি (UADC), এইউডিসি (AUDC) এবং অল-এশিয়ান (All Asian) তিনটি আয়োজনই প্রতিবছর মে মাসে অনুষ্ঠিত হতো। কিন্তু পরে একাডেমিক ক্যালেন্ডার পরিবর্তনের কারণে জুন মাসে স্থানান্তরিত হয়। প্রতিযোগিতাটি প্রাথমিক আটটি রাউন্ডের সমন্বয়ে আয়োজিত হয়ে থাকে। একটি টুর্নামেন্টের বিজয় লাভ করার সাথে সাথে শক্তিশালী প্রতিপক্ষের সাথে অবস্থান করতে হয় এভাবেই ধীরে ধীরে প্রথম স্থান অর্জন করতে হয়।
প্রাথমিক রাউন্ডগুলি একটি "ব্রেক" ঘোষণা দ্বারা অনুসরণ করা হয়, যেখানে দলগুলি নির্মূল রাউন্ডে এগিয়ে যাওয়ার ঘোষণা করা হয়। বিদেশী ভাষার দল প্রতিযোগিতা হিসাবে ইংরেজির জন্য পৃথক বিরতি ঘোষণা করা হয়। ১৬টি দল অক্টো-ফাইনালে যায়। যদিও প্রাথমিক রাউন্ডগুলি সাধারণত তিনজন বিচারক দ্বারা বিচার করা হয়, ব্রেক রাউন্ডগুলি পাঁচ বা সাতজনের প্যানেল দ্বারা এবং ফাইনালগুলি নয়জনের একটি প্যানেল দ্বারা বিচার করা হয়।
আসহাবে সুফফা
থাম্ব|মসজিদ আল নববি আসহাব আল-সুফফা বা আহলুস সুফফা, তরুণ, অবিবাহিত ও দরিদ্র সাহাবীদের একটি দলের নাম, যারা সুফফা নামক স্থানে বসবাস করতেন, যা ইসলামী নবী মুহাম্মাদ মসজিদ-আল-নববির চত্ত্বরের এক পাশে প্রতিষ্ঠা করেছিলেন।
সেই সাহাবীরা সাধারণত সহায়সম্বলহীন ছিলেন, যারা ব্যবসায়, শিল্প, কৃষি এবং ইসলাম শিখতে চেষ্টা করছেন। তারা কোন হস্তকর্মে শিক্ষিত ছিলেন না, তাই তারা সাধারণত মুহাম্মাদ-এর সাহচার্যে ও কুরআন তিলাওয়াত করে দিন কাটিয়ে দিতেন। তারা উবাদা ইবনু সামিতের অধীনে কুরআন ও সুন্নাহ অধ্যয়ন করতেন। যখন তৎকালীন ইসলামী সরকার ধর্মীয় গবেষণায় শিক্ষক হিসাবে কাউকে নিয়োগ দিতেন, তখন এদের মধ্যে কেউ একজন শিক্ষক হিসেবে নিয়োগপ্রাপ্ত হতেন।
আবু হুরাইরা ছিলেন সুফফায় বসবাসকারীদের অন্তর্ভুক্ত বিশিষ্ট পণ্ডিতদের মধ্যে একজন।
২৫৭
২৫৭ গ্রেগরীয় বর্ষপঞ্জির একটি সাধারণ বছর।
ইকরা আজিজ
ইকরা আজিজ হুসেন (জন্ম ২৪ নভেম্বর ১৯৯৭) একজন পাকিস্তানি টেলিভিশন অভিনেত্রী। তিনি মমিনা দুরাইদের সুনো চন্দা ধারাবাহিকে (২০১৮) জিয়ার ভূমিকায় অভিনয় করার জন্য সবচেয়ে বেশি পরিচিত, যার জন্য তিনি সমালোচকদের প্রশংসা এবং সেরা টেলিভিশন অভিনেত্রীর জন্য লাক্স স্টাইল পুরস্কার অর্জন করেন। তিনি বর্তমানে খুদা অর মুহাব্বাত ৩ ধারাবাহিকে মাহি এবং রাকিব সে ধারাবাহিকে আমিরার চরিত্রে অভিনয় করছেন।
ইকরা আজিজ প্রথম একজন টেলিভিশন বাণিজ্যিক মডেল হিসাবে অডিশন দিয়েছিলেন এবং সাইট্রাস ট্যালেন্ট এজেন্সি দ্বারা তাকে বাছাই করা হয়েছিল। তিনি কিসে আপনা কহেঁ (২০১৪) ধারাবাহিকে একটি পার্শ্ব চরিত্রে মাধ্যমে অভিনয়ে আত্মপ্রকাশ করেছিলেন এবং প্রথম মুখ্য চরিত্রে অভিনয় ২০১৫ সালের রোমান্টিক ধারাবাহি মুকাদ্দাসে করেছিলেন।
প্রারম্ভিক জীবন
ইকরা আজিজ ১৯৯৭ সালের ২৪শে নভেম্বর করাচিতে জন্মগ্রহণ করেন। তিনি একক অভিভাবক হিসেবে তার মায়ের সংগ্রামের কথা সাক্ষাৎকারে উল্লেখ করেছেন। তিনি অভিনয়ে কাজ করার সময়েই কলেজের পঠন-পাঠন সমাপ্ত করেন, কিন্তু শেষ পর্যন্ত পড়াশোনা ছেড়ে অভিনয়ে মনোনিবেশ করেন। তিনি ২০১৮ সালে আগামী কয়েক বছরে শিক্ষা পুনরায় শুরু করার পরিকল্পনা সম্পর্কে কথা বলেছিলেন।
ব্যক্তিগত জীবন
ইকরা আজিজ ২০১৯ সালের ৭ই জুলাই ১৮তম লাক্স স্টাইল অ্যাওয়ার্ডে প্রকাশ্যে ইয়াসির হুসাইনের সাথে বাগদান করেন। তিনি ২০১৯ সালের ২৮শে ডিসেম্বর ইয়াসির হুসাইনকে বিবাহ করেন। ইকরা ২০২১ সালের জুলাই মাসে তার পুত্র কবিরের জন্ম দেন।
ভূ-ভাঁজ
থাম্ব|[[প্যালিওপ্রোটেরোজোয়িক যুগের মার্বেল পাথরে ভাজ, নুনাবাউট, কানাডা (আকৃতি তুলণা করার জন্য সাথে হাতুড়ি দেওয়া)|193x193পিক্সেল]] থাম্ব|193x193পিক্সেল|চুনাপাথর এবং চুনের ভিতর পরিবর্তনশীল স্তরের ভিতরে ভাজঁ, ক্রীট, গ্রীস। থাম্ব|193x193পিক্সেল|ক্যালিফোর্নিয়ার বেয়ারস্টাে’র নিকটে বেয়ারস্টো গঠনের ভিতরে প্রস্তরময় রঙধনু অববাহিকা কাঠামোগত (স্ট্রাকচারাল) ভূতত্ত্ববিদ্যা অনুসারে, যখন এক বা একাধিক আদি সমতল বা সমতল পৃষ্ঠতল পাললিক স্তরের মতো স্থায়ী বিকৃতির ফলে নিচু বা বাঁকা হয় তখন ভাঁজ সৃষ্টি হয়। পাললিক স্তর শিলাতে পরিণত হওয়ার পূর্বে অবনমিত হওয়ার কারণে সিনসেডিমেন্টারি ভাঁজের সৃষ্টি হয়। শিলার মধ্যে আণুবীক্ষণিক কুঞ্চন থেকে শুরু করে পর্বত আকারের ভাজঁ হতে পারে। বিচ্ছিন্ন ভাবে একক হিসেবে আবার বিভিন্ন আকার ও আকৃতিতে সারিবদ্ধভাবে ভাজঁ সৃষ্টি হতে পারে।
নরম পললে তাদের উপস্থিতি, আগ্নেয় শিলার বর্ণালী এবং এমনকি আগ্নেয়শিলার প্রাথমিক গঠন থেকে প্রমাণীত হয় বিভিন্ন ধরনের চাপ, হাইড্রোস্ট্যাটিক চাপ, ছিদ্রের চাপ এবং তাপমাত্রার নতির কারণে ভাঁজ গঠিত হতে পারে। অরোজেনিক (orogenic) অঞ্চলের একটি সাধারণ বৈশিষ্ট হলো একগুচ্ছ ভাঁজ একটি আঞ্চলিক ভাঁজ বলয়ে ছড়িয়ে থাকে। ভাঁজগুলি সাধারণত বিদ্যমান স্তরগুলির সংকোচেনের ফলে তৈরি হয়, তবে বৈশিষ্টমূলকভাবে দৃঢ়তা লাভের ফলে বা উচ্চ স্তরে আগ্নেয় শিলার অনুপ্রবেশের (যেমন পাললিক শিলা ভেদ করে শক্তিশালী আগ্নেয়শীলার উত্থান) কারণে একটি প্রসারিত ফল্ট (ফল্ট প্রসারণকরণ ভাঁজ) এর উপরিভাগে একটি অসমতল ফল্টের বিচ্যুতির (বক্রতাজনিত চ্যুতি ভাঁজ) ফলেও এটি গঠিত হতে পারে।
ভূ-ভাজঁসমূহের বর্ণনা
আয়তন,ভাঁজের আকৃতি, ভাঁজের টান এবং অক্ষীয় সমতলের গভীরতার উপর ভিত্তি করে ভাঁজ এর শ্রেণীবিভাগ করা হয়।
দ্বিমাত্রিক ভাঁজ সম্পর্কিত পরিভাষা
পরিলেখতে ভাঁজের পৃষ্ঠকে কব্জা (hinge) এবং বাহু (limb) অংশে বিভক্ত করা যেতে পারে। ভাঁজের দুইপার্শ্বদেশের নত স্তরদ্বয়কে বাহু বলে আর কব্জা হলো পার্শ্বদেশ পরস্পর যেখানে মিলিত হয়েছে। কব্জা বিন্দু হলো ভাঁজের বাঁকা অবস্থানের নুন্যতম ব্যসার্ধ (সর্বোচ্চ বক্রতা)। ভাজঁ-এর শীর্ষবিন্দু (Crest) হলো ভাঁজ পৃষ্ঠের সর্বোচ্চ বিন্দু এবং অধঃভূমি (Through) হলো সর্বনিম্ন বিন্দু। ভাঁজের আনত বিন্দুটি হলো বাহুর উপর এমন একটি অবস্থান যেটি অবতল অংশ থেকে উল্টো পথে ফিরে আসে; একটি নিয়মিত ভূ-ভাঁজে এটি বাহুর মধ্যবিন্দু হয়ে থাকে।
ত্রিমাত্রিক ভাঁজ সম্পর্কিত পরিভাষা
সমস্ত ভাঁজ পৃষ্ঠসহ কব্জা বিন্দুগুলো মিলে একটি কব্জা লাইন গঠন করে, যা শীর্ষ রেখা বা নিম্ন রেখা যে কোনটি হতে পারে। একটি কব্জা রেখার উত্থান বা পতন থেকে ভাঁজটির স্থিতাবস্থা সম্পর্কে ধারণা পাওয়া যায়। একটি ভাঁজের স্থিতাবস্থা সম্পর্কে সম্পূর্ণরূপে বর্ণনা করার জন্য অবশ্যই অক্ষীয় পৃষ্ঠের বর্ণনা করতে হবে। অক্ষীয় পৃষ্ঠ হলো এমন পৃষ্ঠ যা স্তুপীকৃত ভাঁজের পৃষ্ঠের কব্জা লাইনগুলো একত্রিত করে বর্ণনা করা হয়। যদি অক্ষীয় পৃষ্ঠ একটি সমতল পৃষ্ঠ হয় তবে একে অক্ষীয় সমতল বলা হয় এবং এটিকে সমতলের উত্থান ও পতন দ্বারা বর্ণনা করা যায়। একটি অক্ষীয় পথ হলো অন্যান্য পৃষ্ঠের সাথে অক্ষীয় পৃষ্ঠের প্রস্থচ্ছেদ লাইন (ভূমি, পর্বতের পার্শ্ব, ভূতাত্ত্বিক প্রস্থচ্ছেদ)।
সবশেষে বলা যায়, ভাঁজের অক্ষ থাকতে পারে তবে এটি থাকাটা অপরিহার্য নয়। একটি ভাজঁ অক্ষ “একটি সোজা লাইনের নিকটতম আসন্নমান যখন নিজের সমান্তরালে চলে, তখন ভাঁজের তৈরি করে।” (ডোনাথ এবং পার্কার, ১৯৬৪; রামসে ১৯৬৭ এর পরে ডেভিস এবং রেনল্ডস, ১৯৯৬)। একটি ভাঁজ অক্ষ দ্বারা সৃষ্ট ভাঁজকে নলাকার ভাঁজ (cylindrical fold) বলে। এই রাশি নলাকার ভাঁজের কাছাকাছি পর্যন্ত বিস্তৃত করা হয়েছে। প্রায়শই ভাঁজের অক্ষ কব্জা লাইনের মতো হয়ে থাকে।
ভূ-ভাঁজের আকৃতি
একটি ভাঁজ সমতল বাহুগুলোর তীর্যক অক্ষ বরাবর মিলিত হয়ে V-আকৃতির হতে পারে, বাঁকা বাহুগুলোর সহযোগে খাঁজ বিশিষ্ট হতে পারে, বাঁকা অক্ষসহ বৃত্তাকার অথবা অসম মধ্যবর্তী ব্যবধান সহযোগে উপবৃত্তাকার হতে পারে।
ভূ-ভাঁজের দৃঢ়তা
ভাজেঁর দৃঢ়তা সংজ্ঞায়িত করা হয় ভাঁজে বাহুগুলোর (limbs) মধ্যে কোনের আকার দ্বারা (প্রতিটি বাহুর আনত রেখার সাথে ভাঁজের পৃষ্ঠে স্পর্শক পরিমাপের ন্যায়), একে আন্তঃবাহু কোন বলা হয়। মৃদু ভাঁজগুলোর আন্ত:বাহু কোনের পরিমান 120° থেকে 180°, খোলা ভাঁজ (open folds) ১২০° থেকে ৭০°, নিবিড় ভাঁজ (close folds) ৭০° থেকে ৩০° এবং আঁটসাঁট ভাঁজগুলোর (tight folds) ৩০° থেকে ০° হয়ে থাকে। আইসোক্লিন (Isoclines) বা আইসোক্লিনাল ভাঁজগুলোর (isoclinal folds) আন্ত:বাহু কোন ১০° থেকে ০° এর মধ্যে এবং বাহুগুলো অত্যাবশ্যকীয়ভাবে সমান্তরাল হয়ে থাকে।
ভূ-ভাঁজের প্রতিসাম্যতা
ভাঁজ অক্ষের উভয় পাশের ভাঁজ সমান নয়। যাদের বাহুগুলো অপেক্ষাকৃত সমান দৈর্ঘে্যর তাদের বলা হয় প্রতিসম, এবং যাদের বাহুগুলো অত্যন্ত অসম তাদের বলা হয় অপ্রতিসম।
গঠনের শ্রেণীবিভাগ
সমকেন্দ্রিক ভাঁজের ন্যায় শ্রেণীবদ্ধ হয়ে ভাঁজ সমসত্ত্ব স্তর বজায় রাখে। তাদেরকে সদৃশ ভাঁজ বলা হয় না। সদৃশ ভাঁজগুলোর বাহু এবং কব্জা অঞ্চলের পাতলাকরণ প্রবণতা আছে। স্তরগুলোর সক্রিয়ভাবে মিলিত দোমড়ানোর ফলে সমকেন্দ্রিক বাঁজের উৎপত্তি হয়, যেখানে অনুরূপ ভাঁজগুলো সাধারণত গঠিত হয় কিছু বিভক্ত প্রবাহ গঠনের মাধ্যমে, যেখানে স্তরগুলো যান্ত্রিকভাবে সক্রিয় হয় না। রামসে (Ramsay) একটি শ্রেণীবিভাগ পদ্ধতি প্রস্তাব করেন যেটি প্রায়শই ভাঁজের ভিতরের ও বাইরের লাইনের বক্রতা অনুসারে পরিলেখ ভিত্তিক ভাঁজ বর্ণনা করতে ব্যবহৃত হয়।
প্রকারভেদ
(একটি হোমোক্লিন স্তরের একই দিকে নত হওয়ার সাথে জড়িত, যদিও কোন ভাঁজ অপরিহার্য নয়।)
ভূ-ভাঁজের কারণ
ভাঁজ সকল মানদন্ডে, সকল ধরনের শিলার মধ্যে, ভূ-ত্বকের সকল স্তরে প্রতীয়মান হয়। এগুলো বিভিন্ন কারণে উদ্ভূত হয়।
সমান্তরাল স্তরের সংকোচণ
যখন একটি স্তরপূর্ণ শিলায় এর স্তরের সমান্তরালে সংকোচন ঘটে তখন এই বিকৃতি একাধিক ভাবে ঘটতে পারে যেমন, সমস্তরের সংকোচন, পশ্চাৎমুখী চ্যুতি অথবা ভাঁজ। এই প্রক্রিয়া যান্ত্রিক স্তরের পুরুত্ব এবং স্তরের মধ্যে বৈসাদৃশ্যের উপর নির্ভর করে। স্তর যদি ভাঁজে পরিনত হতে শুরু করে তবে ভাঁজের ধরন স্তরের বৈশিষ্টের উপর নির্ভর করে। ক্ষুদ্র কমপিটেন্ট মেট্রিক্স-এর ভিতরে কম পুরুত্বের কমপিটেন্ট স্তর ভাঁজ নিয়ন্ত্রণ করে। সাধারণত মিট্রিক্সের বিকৃতির দ্বারা নিখুত বৃত্তাকার ভাঁজগুলো আবৃত হয়। বিসদৃশ বৈশিষ্টের স্তরের নিয়মিত পরিক্রমনের কারণে বেলেপাথর-শ্লেট জাতীয় নরম শিলা, শিকল-শৃঙ্খল, বাক্স-ভাঁজ এবং V-আকৃতির (শেভরন) ভাঁজ স্বভাবত উৎপন্ন হয়।
বিচ্যুতি-সম্পর্কিত ভাঁজ
অনেক ভাঁজ ভূ-চ্যুতি, প্রসারণের সাথে সম্পৃক্ত, স্থানচ্যুতি, পাশাপাশি দুটি ভূ-চ্যুতির মধ্যে উপযোজন টান-এর সাথে সম্পর্কযুক্ত।
বক্রচ্যুতি ভাঁজ
অসম ভূ-চ্যুতি বরাবর স্থানচ্যুতির কারণে বক্রচ্যুতি ভাঁজ উৎপন্ন হয়। অ-উল্লম্ব ভু-চ্যুতির মধ্যে স্থানচ্যুতি অগ্রগমনের ন্যায় সামমঞ্জস্যহীন আড়াআড়ি উপযোজনে হ্যাঙ্গিং ওয়াল বিকৃতি ঘটে। প্রসারণজনিত কারণে এবং ভূ-চ্যুতির ধাক্কা উভয় কারণে বক্রচ্যুতি ভাঁজ ঘটে। সম্প্রাসারণের ফলে লিস্ট্রিক চ্যুতি হ্যাঙ্গিং ওয়ালে রোল-ওভার এন্টিক্লিন গঠন করে। ধাক্কাজনিত কারণে যখন কোন থ্রাস্ট ফল্ট এক বিচ্ছিন্ন অংশ হতে অন্য অংশে নেয় তখন র‌্যাম্প এন্টিক্লিনগুলো গঠিত হয়। স্থানচ্যুত এই উচ্চ কোন বিশিষ্ট এই র‌্যাম্পগুলো ভাঁজ উৎপন্ন করে।
চ্যুতির প্রসারণজনিত ভাঁজ
পরবর্তী প্রসারণ ছাড়া কোন বিদ্যমান ফল্টে স্থানচ্যুতির কারণে ভূ-চ্যুতি প্রসারণ ভাঁজ বা টিপলাইন ভাঁজ সৃষ্টি হয়। বিপরীত এবং স্বাভাবিক উভয় ধরনের ভূ-চ্যুতির ফলে উপরিতলে ভাঁজের সৃষ্টি হয়, অনেক সময় মনোক্লিন গঠিত হয়।
বিচ্ছিন্ন ভাঁজ
যখন কোন সমতল বিচ্যুতির উপরে চাপের ফলে ভূ-চ্যুতি ক্রমাগত স্থানচ্যুত হতে থাকে তখন সাধারণত বাক্স-ভাঁজ আকারে বিচ্যুতি ভাঁজ গঠিত হয়। এগুলো সাধারণত ভাল চ্যুতির উপর ঘটে যেমন, জুরা পর্বতমালা, যেখানরে মধ্য টায়াসিক এবাপোরাইটস-এ বিচ্যুতি ঘটে।
কুন্তন ভাঁজ
অনুমান করা হয় কুন্তন অঞ্চলগুলোর সরল বিভিক্তি সাধারণ ছোট এসিমেট্রিক ভাঁজ ধারণ করে সামগ্রিক বোধ মাত্রার সাথে ধারাবাহিক উল্টে যাওয়ার দিকে। এর মধ্যে কিছু ভাঁজের উচ্চতর অসরল কব্জা-রেখা আছে এবং তা খোপ ভাঁজ নির্দেশ করে। ফাঁটল অঞ্চলগুলিতে ভাঁজ পরম্পরা হতে পারে, প্রাক-ফাঁটল স্তরের দিশার কারণে গঠিত হতে পারে বা বিভক্ত প্রবাহের মধ্যে অস্থিরতার কারণে গঠিত হতে পারে।
পাললিক শিলার ভাঁজ
সাম্প্রতিক জমা হওয়া পললগুলি সাধারণত যান্ত্রিকভাবে দুর্বল এবং শিলায় পরিণত হওয়ার আগে এটি পুনঃনির্মান প্রবণ হয়, ফলে ভাঁজ সৃষ্টি হতে থাকে। টেকটোনিক উত্সের ভাঁজগুলি থেকে তাদের পার্থক্য করার জন্য, এই ধরনের কাঠামোগুলিকে সিনসেডিমেন্টারি (থিতানোর সময় গঠিত) বলা হয়।
ক্ষীণ ভাঁজ: যখন পলল দুর্বলভাবে একীভূত হয়ে  ক্ষীণ হতে থাকে, তাদের স্থাপনের সময় বিশেষকরে তাদের শীর্ষ প্রান্তে সাধারণত ভাঁজ পড়ে। ক্ষীণ ভাঁজের অপ্রতিসাম্যতা পলল শিলার পরম্পরার প্যালিওস্লোপের দিক নির্ধারণ করতে ব্যবহার করা যেতে পারে।
জলাবদ্ধতা: সম্ভবত ভূমিকম্পের ফলে উদ্ভূত বালুকাময় তলানি যুক্ত জলাবদ্ধতা সংবর্ত তলবিন্যাসের কারণ হতে পারে।
সংযোগ: চ্যুতি রেখাগ্রস্থ এবং ডুবো পাহাড়ের মতো পুরানো কাঠামোর উপর পার্থক্যমুলক সংযোগ দ্বারা আরও ছোট ক্রমে ভাঁজ তৈরি করা যেতে পারে।
আগ্নেয়শিলার অনুপ্রবেশ
আগ্নেয়শিলার অনুপ্রবেশের ফলে পার্শ্ববর্তী স্থানীয় শিলার বিকৃত হওয়ার প্রবণতা থাকে। উচ্চ স্তরের অনুপ্রবেশের ক্ষেত্রে, ভূ-পৃষ্ঠের নিকটে এই বিকৃতিটি অনুপ্রবেশের উপরে কেন্দ্রীভূত হয় এবং ল্যাকোলিথের উপরের পৃষ্ঠের মতো প্রায়শই ভাঁজ হয়ে যায়।
প্রবাহ ভাঁজ
শিলা স্তরের অনুবর্তিতা একে সক্ষমতার দিকে নিয়ে যায়: একটি সক্ষম স্তর বা শিলার তল ধ্বসে যাওয়া ছাড়াই একটি প্রযুক্ত ভরকে প্রতিরোধ করতে পারে এবং এটি তুলনামূলকভাবে শক্তিশালী হয়, যেখানে একটি অযোগ্য স্তর তুলনামূলকভাবে দুর্বল হয়ে থাকে। যখন শিলা তরলের মতো আচরণ করে, যেমন খনিজ লবনের মতো খুব দুর্বল শিলা, বা যথেষ্ট গভীরভাবে প্রোথিত যে কোনও শিলা, তখন এটি সাধারণত প্রবাহ ভাঁজ দেখায় (একে নিষ্ক্রিয় ভাঁজ বলা হয়, কারণ প্রতিরোধ ক্ষমতা সামান্য): পার্শ্ববর্তী আরো কঠিন শিলা দ্বারা যে কোনও আকৃতির ধরে নিয়ে তাদের উপর চাপ দিলে স্তরটি অবিকৃতভাবে স্থানান্তরিত হয়। স্তরটি কেবল ভাঁজের চিহ্ন হিসাবে আচরণ করে। এই জাতীয় ভাঁজ অনেক আগ্নেয় শিলার অনুপ্রবেশ এবং হিমবাহের বরফের বৈশিষ্ট্যপূর্ণ।
ভাঁজ প্রক্রিয়া
শিলার ভাঁজকে অবশ্যই শিলা পিন্ডের আয়তন রক্ষা করে স্তরগুলির বিকৃতির ভারসম্য বজায় রাখতে হবে। এটি বিভিন্ন প্রক্রিয়ায় ঘটে থাকে।
নমনীয় স্থলন
নমনীয় স্থলন ভাঁজকৃত স্তরের স্তরগুলির মধ্যে স্তর-সমান্তরাল স্থলন তৈরির দ্বারা ভাঁজ গঠন সমর্থন করে যা সম্পূর্ণরূপে বিকৃতিতে পরিণত হয়। একটি ভাল উপমা হলো একটি বাঁকানো ফোনবুক, যেখানে বইয়ের পৃষ্ঠাগুলির মধ্যে স্থলন দ্বারা আয়তন রক্ষা করা হয়। সক্ষম শিলার তল সংকোচনের দ্বারা গঠিত ভাঁজটিকে "বক্রতা ভাঁজ" বলা হয়।
আবৃত করা
সাধারণত, ভাঁজগুলি পৃষ্ঠতল এবং এর সীমাবদ্ধ আয়তন আবৃতকরণের মাধ্যমে ঘটে বলে মনে করা হয়। আয়তন সংকুচিত করে সমান্তরাল স্তর দ্বারা আয়তন পরিবর্তন সমন্বয় করা হয়, যার ফলে ঘনত্ব বৃদ্ধি পায়। এই প্রক্রিয়ার অধীনে ভাঁজটি সাধারণত অনুরূপ ধরনের ভাঁজ হয়, পাতলা বাহুগুলো অনুভূমিকভাবে সংক্ষিপ্ত হয় এবং কব্জাগুলি উল্লম্বভাবে ঘন হয়।
ভর স্থানচ্যুতি
যদি ভাঁজের বিকৃতি নমনীয় স্থলন বা আয়তন-পরিবর্তন সংকুচন (আবৃতকরণ) দ্বারা সামঞ্জস্যপূর্ণ করা না যায় তাহলে শিলাগুলিকে সাধারণত পীড়ন পথ থেকে সরানো হয়। প্রাকৃতিক রূপান্তর প্রক্রিয়ায় চাপ শিথিলীকরণ করে এটি সাধন করা হয়, যেখানে উচ্চ চাপের অঞ্চলের উপাদানগুলি দ্রবীভূত করে এবং নি্ম্ন চাপের অঞ্চলের গুলোকে পুনরায় জমা করে শিলাগুলি সংক্ষিপ্ত করা হয়। এইভাবে তৈরি করা ভাঁজগুলির উদাহরণ হলো ম্যাগমেটাইট এবং শক্তিশালী অক্ষতল ফাটলযুক্ত অঞ্চল
ভাঁজ বলবিদ্যা
শিলার মধ্যে ভাঁজের গঠন পীড়ণ ক্ষেত্রের সাথে সম্পর্কিত যেখানে শিলা নির্দেশিত এবং শিলার বিকৃতি ও প্রবাহের সাথে (রিওলজি) সম্পর্কিত অথবা যখন চাঁপ প্রয়োগ করা হয় তখন শিলার পীড়ণের প্রতিক্রিয়া সূত্রের সাথে সম্পর্কিত।
ভাঁজের ভিতর স্তরগুলোর রিওলজি ভাজের চরিত্রগত বৈশিষ্ট নির্ণয় করে যাত ক্ষেত্রের ভিতর পরিমাপ করা হয়। যেসমস্ত শিলা অনেক সহজে বিকৃত হয় সেগুলি অনেকগুলি স্বল্প-মধ্যবর্তী ব্যাবধানের, উচ্চ-বিস্তার বিশিষ্ট ভাঁজ উৎপন্ন করে। যেসমস্ত শিলা অনেক সহজে বিকৃত হয় না সেগুলি অনেকগুলি উচ্চ-মধ্যবর্তী ব্যাবধানের, কম-বিস্তার বিশিষ্ট ভাঁজ উৎপন্ন করে।
ট্রেভর লাফলিন
ট্রেভর জন লাফলিন (Trevor Laughlin; জন্ম: ৩০ জানুয়ারি, ১৯৫১) ভিক্টোরিয়ার নিয়া ওয়েস্ট এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৭৯ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতে মিডিয়াম পেস বোলিং করতেন ট্রেভর লাফলিন।
খেলোয়াড়ী জীবন
সমগ্র খেলোয়াড়ী জীবনে তিনটিমাত্র টেস্ট ও ছয়টিমাত্র ওডিআইয়ে অংশগ্রহণ করেছেন ট্রেভর লাফলিন। ৩১ মার্চ, ১৯৭৮ তারিখে জর্জটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১ ডিসেম্বর, ১৯৭৮ তারিখে ব্রিসবেনে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
ক্যারি প্যাকারের বিশ্ব সিরিজ ক্রিকেট চলাকালীন খেলোয়াড়দের অনুপস্থিতিতে জাতীয় দলে খেলার সুযোগ পান। তবে, তিনি তিনটিমাত্র টেস্টে অংশ নেয়ার সুযোগ পেয়েছিলেন। ক্যারিবীয় দ্বীপপুঞ্জে দুইটি ও ১৯৭৮-৭ মৌসুমে ইংল্যান্ডের বিপক্ষে একটি টেস্ট খেলেন। তবে, খেলায় সহজাত ক্রীড়াশৈলী প্রদর্শন করতে পারেননি। ফলশ্রুতিতে, দল নির্বাচকমণ্ডলী কর্তৃক উপেক্ষিত হন।
১৯৭৯ সালের ক্রিকেট বিশ্বকাপে অস্ট্রেলিয়া দলের পক্ষে অংশ নেন। ঐ প্রতিযোগিতায় তার দল গ্রুপ পর্ব থেকেই বিদেয় নিয়েছিল।
ব্যক্তিগত জীবন
১৯৭৬ ও ১৯৭৭ সালে স্কটল্যান্ড ও ল্যাঙ্কাশায়ার লীগে ক্লাব ক্রিকেটে অংশ নেন। ক্রিকেটের পাশাপাশি অস্ট্রেলীয় রুলস ফুটবলে দক্ষ ছিলেন তিনি। ভিক্টোরিয়ান ফুটবল অ্যাসোসিয়েশনে (ভিএফএ) মোর্ডিয়ালক ফুটবল ক্লাবের পক্ষে খেলেছেন তিনি।
ব্যক্তিগত জীবনে বিবাহিত তিনি। তার সন্তান বেন লাফলিন অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
চলতি দুনিয়া
চলতি দুনিয়া গুঞ্জল পরিচালিত ১৯৪০ সালের বলিউড চলচ্চিত্র। এতে অভিনয় করেছেন রাফিগ গজনভী ।
ড্যানিকা ডিলন
ড্যানিকা ডিলন (জন্ম: ৪ জানুয়ারি ১৯৮৭, ওহাইও) একজন মার্কিন পর্নোগ্রাফিক চলচ্চিত্র অভিনেত্রী এবং আদিরসাত্মক মডেল।
ড্যানিকা ডিলন জার্মান বংশোদ্ভূত, তার ভারতীয় এবং আইরিশ রক্তও রয়েছে। তিনি ওহাইওর অধিবাসী।
তিনি ২২ বছর বয়সে প্রাপ্তবয়স্ক সিনেমায় আত্মপ্রকাশ করেছিলেন এবং তখন থেকে তিনি ৪০ টিরও বেশি চলচ্চিত্রের শুটিং করেছেন। তিনি জেনা হেজের সুপারিশে পর্ন জগতে প্রবেশ করেছিলেন।
২৫৮
২৫৮ গ্রেগরীয় বর্ষপঞ্জির একটি সাধারণ বছর।
বিরুলিয়া ইউনিয়ন
বিরুলিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ৩০.১৪ বর্গ কিলোমিটার। ইউনিয়নের আকরান এলাকায় বিরুলিয়া ইউনিয়ন পরিষদ কার্যালয় অবস্থিত।
জাকির হোসেন রাজু
জাকির হোসেন রাজু (জন্ম: ১৫ জানুয়ারি, ১৯৬৪) একজন বাংলাদেশী চলচ্চিত্র পরিচালক। চলচ্চিত্র পরিচালনার পাশাপাশি তিনি চলচ্চিত্রের কাহিনী, চিত্রনাট্য ও সংলাপ রচনা করে থাকেন। তিনি প্রথম পরিচালক তোজাম্মেল হক বকুলের সহকারী হিসেবে চলচ্চিত্রে কাজ শুরু করেন। জীবন সংসার তার পরিচালিত প্রথম চলচ্চিত্র। তিনি মূলত নাট্য-রোমান্টিকধর্মী চলচ্চিত্র পরিচালনা করে থাকেন। ২০১২ সালে ভালোবাসলেই ঘর বাঁধা যায় না চলচ্চিত্রের জন্য দুইটি বিভাগে জাতীয় চলচ্চিত্র পুরস্কার অর্জন করেন।
প্রাথমিক জীবন
জাকির হোসেন রাজু ১৯৬৪ সালের ১৫ জানুয়ারি বাংলাদেশের মাদারীপুর জেলার কালকিনী উপজেলার খুনেরচরে জন্মগ্রহণ করেন। তিনি ঢাকা বিশ্ববিদ্যালয় থেকে সাংবাদিকতা বিভাগে পড়াশুনা করেন।
চলচ্চিত্র জীবন
জাকির হোসেন রাজু চলচ্চিত্রে আসেন বেদের মেয়ে জোসনা চলচ্চিত্রের পরিচালক তোজাম্মেল হক বকুলের সহকারী হিসেবে। এছাড়া চলচ্চিত্রকার দিলীপ সোমের সহকারী হিসেবে কাজ করেছেন দোলা চলচ্চিত্রে। পরিচালক হিসেবে তার প্রথম কাজ সালমান শাহ-শাবনূর জুটির জীবন সংসার। ১৯৯৭ সালে পরিচালনা করেন এ জীবন তোমার আমার। এতে অভিনয় করেন রিয়াজ ও পূর্ণিমা। ২০০১ সালে তার নিজের লেখা গল্প নিয়ে নির্মাণ করেন মিলন হবে কত দিনে ও নিঃশ্বাসে তুমি বিশ্বাসে তুমি। এ দুটি চলচ্চিত্রে অভিনয় করে জনপ্রিয় জুটি রিয়াজ ও শাবনূর। ২০০৭ সালে পরিচালনা করেন শাকিব খান ও পূর্ণিমাকে নিয়ে মা আমার স্বর্গ। এছাড়া শাকিব খান ও অপু বিশ্বাস জুটিকে নিয়ে নির্মাণ করেন স্বামীর সংসার (২০০৭) এবং মনে প্রানে আছো তুমি (২০০৮)। ২০০৯ সালে পরিচালনা করেন শাকিব খান-বিদ্যা সিনহা সাহা মীমকে নিয়ে আমার প্রাণের প্রিয়া। চলচ্চিত্রটি ইউরো-সিজেএফবি পারফরমেন্স অ্যাওয়ার্ডে সেরা চলচ্চিত্রের পুরস্কার পায়। ২০১০ সালে নির্মাণ করেন শাকিব খান-অপু বিশ্বাস-রুমানাকে নিয়ে ত্রিভুজ প্রেমের ছায়াছবি ভালোবাসলেই ঘর বাঁধা যায় না। এই চলচ্চিত্রের জন্য তিনি শ্রেষ্ঠ কাহিনীকার ও শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার অর্জন করেন।
পরবর্তীতে ২০১২ সালে নিজের লেখা জ্বী হুজুর চলচ্চিত্র পরিচালনা করেন। এতে অভিনয় করেন অভিষিক্ত দুই অভিনেতা ও অভিনেত্রী সায়মন সাদিক ও সারা জেরিন। ২০১৩ সালে নির্মাণ করেন পোড়ামন ও এর বেশি ভালোবাসা যায় না। সায়মন সাদিক-মাহিয়া মাহী জুটির পোড়ামন চলচ্চিত্রটি দর্শক সমাদৃত হয়। পরের বছর ২০১৪ সালে নির্মাণ করেন দবির সাহেবের সংসার ও অনেক সাধের ময়না। কমেডি ধাঁচের দবির সাহেবের সংসার ছায়াছবিতে নাম ভূমিকায় অভিনয় করেন আলীরাজ ও অন্যান্য ভূমিকায় অভিনয় করেন মাহি, বাপ্পি ও ইমরোজ। প্রথমে সায়মনের অভিনয় করার কথা থাকলেও পরিচালক রাজু ও প্রযোজক আব্দুল আজিজের সাথে মনোমালিন্যের কারণে তাকে বাদ দিয়ে আরেক অভিনেতা ইমরোজকে নিয়ে চলচ্চিত্রটি সম্পূর্ণ করেন। অন্যদিকে অনেক সাধের ময়না ছায়াছবিতে ১৯৬৯ সালে মুক্তিপ্রাপ্ত ময়নামতি ছায়াছবিতে ব্যবহৃত নন্দিত গীতিকার গাজী মাজহারুল আনোয়ার রচিত "অনেক সাধের ময়না আমার" গানটি সূচনা সঙ্গীত হিসেবে ব্যবহার করলেও তার নাম উল্লেখ না করায় তার কাছে ক্ষমা চান রাজু। ২০১৬ সালে মুক্তি পায় চার্লি চ্যাপলিনের সিটি লাইট্‌স চলচ্চিত্রের ছায়া অবলম্বনে নির্মিত অনেক দামে কেনা। আবদুল্লাহ জহির বাবু রচিত এ চলচ্চিত্রে প্রধান চরিত্রে অভিনয় করেন বাপ্পি, মাহী ও ডিপজল। এবছর আরও পরিচালনা করেন বাংলাদেশ-ভারত যৌথ প্রযোজনায় চলচ্চিত্র নিয়তি। এতে অভিনয় করেন আরিফিন শুভ ও ফাল্গুনী রহমান জলি। এটি প্রথম যৌথ প্রযোজনার চলচ্চিত্র যেখানে পরিচালক এবং প্রধান চরিত্রে অভিনেতা-অভিনেত্রী বাংলাদেশী। ২০১৭ সালের ফেব্রুয়ারিতে মুক্তি পায় শুভ-ফারিয়া জুটির প্রেমী ও প্রেমী। ২০১৮ সালের ফেব্রুয়ারিতে শুভ-তানহা-ইমরোজকে নিয়ে নির্মিত ভালো থেকো।
সামরিক অভিযান
একটি সামরিক অভিযান হল একটি রাষ্ট্রের সমন্বিত সামরিক কর্ম, বা একটি উন্নয়নশীল পরিস্থিতির প্রতিক্রিয়ায় একটি অ-রাষ্ট্রীয় অভিনেতা। এই ক্রিয়াগুলি রাষ্ট্র বা অভিনেতার পক্ষে পরিস্থিতি সমাধানের জন্য একটি সামরিক পরিকল্পনা হিসাবে নকশা করা হয়েছে। অভিযানগুলো একটি যুদ্ধ বা অ-যুদ্ধ প্রকৃতির হতে পারে এবং জাতীয় নিরাপত্তার উদ্দেশ্যে একটি সাঙ্কেতিক নাম দ্বারা উল্লেখ করা যেতে পারে। সামরিক অভিযানগুলো প্রায়শই তাদের প্রকৃত কর্মক্ষম উদ্দেশ্যগুলির চেয়ে সাধারণভাবে গৃহীত সাধারণ ব্যবহারের নামের জন্য পরিচিত।
সামরিক অভিযানের ধরন
সামরিক অভিযানগুলোকে বল প্রয়োগের স্কেল এবং সুযোগ ও বৃহত্তর সংঘাতের উপর তাদের প্রভাব দ্বারা শ্রেণীবদ্ধ করা যেতে পারে। সামরিক অভিযানের সুযোগ হতে পারে:
সংজ্ঞা
অভিযানের এই কাঠামোর সমান্তরাল এবং প্রতিফলন হচ্ছে সশস্ত্র বাহিনীর মধ্যে সংগঠিত উপাদান যা যুদ্ধের বিভিন্ন স্তরে অভিযানের জন্য প্রস্তুত ও পরিচালনা করে। যদিও ইউনিটগুলোর আকার, তারা যে অঞ্চলে কাজ করে এবং তারা যে অভিযানের সুযোগ দেয় তার মধ্যে একটি সাধারণ সম্পর্ক রয়েছে, তবুও পারস্পরিক সম্পর্কটি পরম নয়। প্রকৃতপক্ষে, এটি চূড়ান্তভাবে একটি অভিযান যা একটি ইউনিট সম্পাদন করে যা যুদ্ধের স্তর নির্ধারণ করে যার মধ্যে এটি কাজ করে।
যুদ্ধের কর্মক্ষম স্তর
অভিযানের কৌশলগত উদ্দেশ্য এবং একটি সম্পৃক্ততার কৌশলের মধ্যে যুদ্ধের কর্মক্ষম স্তর মোটামুটি মধ্যম স্থল দখল করে। এটি বর্ণনা করে "সাধারণভাবে সামরিক কৌশল, সাধারণভাবে যুদ্ধ পরিচালনা এবং কৌশলের মধ্যে যুদ্ধের একটি স্বতন্ত্র মধ্যবর্তী স্তর, যার মধ্যে স্বতন্ত্র যুদ্ধ জড়িত"। উদাহরণস্বরূপ, দ্বিতীয় বিশ্বযুদ্ধের সময় ধারণাটি সোভিয়েত ট্যাঙ্ক সেনাবাহিনীর ব্যবহারে প্রয়োগ করা হয়েছিল।
মোশি
মোশি (מֹשֶׁה, Mōshé;, Mūše; موسى; Mωϋσῆς, Mōÿsēs), যিনি মোশি রব্বিনু (מֹשֶׁה רַבֵּנוּ) বা মুসা নামেও পরিচিত, ছিলেন ইহুদিধর্মের সবচেয়ে গুরুত্বপূর্ণ নবী বা ভাববাদী। এছাড়াও তিনি খ্রিস্টধর্ম, ইসলাম, বাহাই ধর্মসহ কতক অব্রাহামীয় ধর্মের একজন তাৎপর্যপূর্ণ পয়গম্বর। বাইবেলীয় ও কোরআনীয় আখ্যান অনুসারে, তিনি ছিলেন ইস্রায়েলীয়দের নেতা ও আইনপ্রণেতা যাঁর ওপর তোরাহ নাজিল হয়েছিল।
জন্ম ও শৈশব
right|thumb|250px| [[নীলনদ|নীলনদের কূলে স্নানরতা ফেরাউন রেমেসিসকন্যা বাত্য (Batya) ভেসে আসা শিশু মূছাকে তুলে নিলো ( ১৮৮৬ সালে এডুয়ার্ড লং এর আঁকা )]]
হিব্রু বাইবেল অনুসারে মুসা মিশরে লিবাইট নামের ইসরাইলি গোত্রে জন্মগ্রহণ করেছিলেন । তার পিতার নাম আমরাম আর মায়ের নাম জোশিবেদ । তখন মিশরের সম্রাট ছিল ফেরাউন রামেসিস । কয়েকজন জ্যোতিষী গণনা করে রামেসিসকে বলেছিলেন, ইহুদি পরিবারের মধ্যে এমন এক সন্তান জন্মগ্রহণ করবে যে ভবিষ্যতে মিসরের পক্ষে বিপজ্জনক হয়ে উঠতে পারে । তাই ফেরাউন আদেশ দিলেন কোনো ইহুদি পরিবারে সন্তান জন্মগ্রহণ করলেই যেন তাকে হত্যা করা হয়।
ফলে শিশু মুসা জন্মের পর মা জোশিবেদ সকলের চোখের আড়ালে সম্পূর্ণ গোপনে শিশুসন্তানকে বড় করে তুলতে লাগলেন । এভাবে তিন মাস যাওয়ার পর সন্তানকে গোপন রাখা আর সম্ভব পর হচ্ছিল না তখন আমরাম এবং জোশিবেদ শিশু মুসাকে একটা ছোট ঝুড়িতে করে নীল নদে ভাসিয়ে দিল । নদীর পাড় ধরে শিশুবাহী ঝুড়িটিকে অনুসরণ করে চললেন মুসা বোন মিরিয়াম । ঝুড়িটি গিয়ে পৌছল এমন একটি ঘাটে যেখানে ফারাও রাজকন্যা বাত্য (Batya) স্নান করছিল । ফুটফুটে সুন্দর একটা বাচ্চাকে একা পড়ে থাকতে দেখে তার মায়া হলো । তাকে তুলে নিয়ে এলো রাজপ্রাসাদে । সেটা দেখতে পেল মিরিয়াম । মিরিয়াম রাজকণ্যার কাছে গিয়ে জানতে চাইলো বাচ্চাটার লালন পালনের জন্য তার কোন হিব্রু মহিলা প্রয়োজন হবে কিনা, রাজকন্যা বাত্য সম্মত হলে জোশিবেদকেই মুসার ধাত্রী হিসেবে নিযু্ক্ত হল । নিজের পরিচয় গোপন করে রাজপ্রাসাদে মুসাকে দেখাশোনা করতে থাকে জোশিবেদ । ফারাও রাজ প্রাসাদে বড় হতে থাকে মূছা ।
অলংকারী ইউনিয়ন
অলংকারী ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
অবস্থান ও সীমানা
সিলেট শহর থেকে বিশ্বনাথ উপজেলা সদর হয়ে ৬ কিলোমিটার দক্ষিণে অবস্থিত। সীমানা- দক্ষিণে বিশ্বনাথ ইউনিয়ন, উত্তরে খাজাঞ্চী ইউনিয়ন, পশ্চিমে রামপাশা ইউনিয়ন,  পূর্বে তেতলী ইউনিয়ন।
আয়তন ও জনসংখ্যা
আয়তন- ২৭ বর্গ কিলোমিটার। জনসংখ্যা: ২৬,৫৭৯। পুরুষ: ১৩০৩৫ জন, নারী: ১৩৫৪৪ জন।
শিক্ষার হার:
৫২.৬%। পুরুষ: ৫৩.৫%, নারী: ৫১.৮%।
শিক্ষা প্রতিষ্ঠান
শিক্ষা প্রতিষ্ঠানের তালিকা
খাল, নদী ও হাওর
১২টি খাল ও ৪টি বিল রয়েছে।
জনপ্রতিনিধি
বর্তমান চেয়ারম্যান- মোঃ নাজমুল ইসলাম রুহেল
২৫৯
২৫৯ গ্রেগরীয় বর্ষপঞ্জির একটি সাধারণ বছর।
খাদ্য নিরাপত্তায় স্বাধীনতা পুরস্কার
খাদ্য নিরাপত্তায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশে খাদ্য নিরাপত্তার ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ, অর্থনীতি ও ক্রীড়া - এই নয়টি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়।  ২০১ ৮ সালে প্রথমবারের মতো মো. আব্দুল মজিদকে “খাদ্য নিরাপত্তায় স্বাধীনতা পুরস্কার” প্রদান করা হয়।
জি এম আবদুল হক
জি এম আবদুল হক বাংলাদেশের সাতক্ষীরা জেলার রাজনীতিবিদ যিনি তৎকালীন সাতক্ষীরা-৫ আসনের সংসদ সদস্য ছিলেন।
প্রাথমিক জীবন
জি এম আবদুল হক সাতক্ষীরা জেলায় জন্মগ্রহণ করেন।
রাজনৈতিক জীবন
জি এম আবদুল হক ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন সাতক্ষীরা-৫ আসন থেকে সংসদ সদস্য নির্বাচিত হন।
মিস ইউনিভার্স ২০১৪
মিস ইউনিভার্স ২০১৪, ৬৩তম মিস ইউনিভার্স প্রতিযোগিতা, ২৫ জানুয়ারী, ২০১৫ এ মার্কিন যুক্তরাষ্ট্রের ফ্লোরিডায় এফআইইউ এরিনায় অনুষ্ঠিত হয়েছিল। অনুষ্ঠান শেষে ভেনেজুয়েলার গ্যাব্রিয়েলা ইসলার তার উত্তরসূরি কলম্বিয়ার পাওলিনা ভেগাকে মুকুট পরান। এই নিয়ে দ্বিতীয়বারের মতো শিরোপা জিতলো কলম্বিয়া।
আক মসজিদ
আক মসজিদ (Oq masjid / Оқ масжид) উজবেকিস্তানের খিভা শহরে অবস্থিত ১৯ শতকের একটি মসজিদ। এটি খিভা শহরের বিশ্ব ঐতিহ্যবাহী স্থানের মর্যাদাপ্রাপ্ত ও প্রাচীরবেষ্টিত পুরনো ইতচান কালাতে অবস্থিত। এটি ১৮৩৮ থেকে ১৮৪২ সালের মধ্যে পুরনো একটি মজসিদের ভিত্তির উপর নির্মিত হয়। এটি একটি বর্গাকার গম্বুজ ঘর (৬.৩৫ x ৬.৩৫ মি) নিয়ে গঠিত, যা তিন দিক থেকে একটি পোর্টিকো (আইওয়ান) দ্বারা বেষ্টিত। এর মোট আকার হল ২৫.৫ x ১৩.৫ মিটার।
কোটা রানি
কোটা রানি (মৃত্যু: ১৩৩৯), কাশ্মীরে হিন্দু লোহারা রাজবংশের শেষ শাসক ছিলেন। তিনি তার ছেলের নাবালকত্বকালীন সময়ের শাসক ছিলেন এবং ১৩৩৯ সাল পর্যন্ত রানি হিসাবে রাজত্ব করেছিলেন। তিনি শাহ মীর দ্বারা পদচ্যুত হন, যিনি কাশ্মীরের প্রথম মুসলিম শাসক হয়েছিলেন।
জীবনী
কোটা রানি কাশ্মীরের লোহারা রাজবংশের রাজা সুহাদেবের সর্বাধিনায়ক রামচন্দ্রের কন্যা ছিলেন। রামচন্দ্র একজন প্রশাসক নিয়োগ করেছিলেন, যার নাম রিঞ্চন, তিনি একজন লাদাখী ছিলেন। রিঞ্চন উচ্চাভিলাষী হয়ে ওঠেন। তিনি বণিকদের ছদ্মবেশে দুর্গে একটি বাহিনী প্রেরণ করেছিলেন, যারা বিস্মিত রামচন্দ্রের লোকদের নিয়ে গিয়েছিলেন।    রামচন্দ্রকে হত্যা করা হয়েছিল এবং তার পরিবারকে বন্দী করা হয়েছিল।
ধানবাদ-চন্দ্রপুরা লাইন
ধানবাদ-চন্দ্রপুরা লাইন হল একটি রেলপথ যা উত্তরে ধানবাদ লাইন এবং দক্ষিণে চন্দ্রপুরার মধ্যে অবস্থিত ঝরিয়া কয়লাক্ষেত্রের মধ্য দিয়ে যায়। ১৮৯৪ সালে ধানবাদ হয়ে কাত্রাসগড় পর্যন্ত গ্র্যান্ড চর্ড প্রসারিত করে উনবিংশ শতাব্দীর শেষের দিকে রেললাইন স্থাপন করা হয়। এটি প্রাথমিকভাবে ধানবাদ কাটরাস রেললাইন হিসাবে শুরু হয় এবং ১৯৩০ সালে চন্দ্রপুরা পর্যন্ত প্রসারিত হয়। এই রুটের প্রথম ট্রেনটি ধানবাদ থেকে কাটরাসগড় পর্যন্ত চলে।
কোটা রানি
জীবনী
স্থানীয় সমর্থন অর্জনের জন্য, রিঞ্চন রামচন্দ্রের পুত্র রাবণচন্দ্রকে লার এবং লাদাখের প্রশাসক নিযুক্ত করেছিলেন এবং তাঁর বোন কোটা রানিকে বিয়ে করেছিলেন। তিনি শাহ মীরকে বিশ্বস্ত রাজসভাসদ হিসাবে নিয়োগ করেছিলেন, যিনি আগেই কাশ্মীরে প্রবেশ করেছিলেন এবং তাকে সরকারে নিয়োগ দেওয়া হয়েছিল। রিঞ্চন ইসলাম ধর্ম গ্রহণ করেছিলেন এবং সুলতান সদরউদ্দিন নাম গ্রহণ করেছিলেন। তিন বছর শাসনকার্য পরিচালনার পর তিনি গুপ্তহত্যার স্বীকার হন।
রাজত্ব
কোটা রানি প্রথমে রিঞ্চনের ছোট ছেলের শাসক হিসাবে নিয়োগ পেয়েছিলেন। পরে তিনি প্রবীণদের পরামর্শে উদয়নদেবকে বিয়ে করতে রাজি করেছিলেন। উদয়নদেব ১৩৩৮ সালে মারা যান।
শাহ মীর অসুস্থ হওয়ার ভান করেছিলেন, এবং ভট্ট ভিক্ষণ তাঁর সাথে দেখা করতে গেলে শাহ মীর তার বিছানা থেকে লাফিয়ে উঠে তাকে হত্যা করেন। ঐতিহাসিক জোনরাজের মতে, কোটা রানি আত্মহত্যা করেছিলেন এবং বিবাহের উপহার হিসাবে তাঁর নিজের অন্ত্র প্রস্তাব করেছিলেন। তাঁর ছেলেদের কী হয়েছিল তা পরে আর জানা যায়নি।
জনপ্রিয় সংস্কৃতিতে
রাকেশ কৌলের ঐতিহাসিক উপন্যাস  দ্য লাস্ট কুইন অফ কাশ্মির   কোটা রানির জীবন ও কিংবদন্তি অবলম্বনে নির্মিত।
২৬০
২৬০ গ্রেগরীয় বর্ষপঞ্জির একটি অধিবর্ষ।
অক্টোবর-ডিসেম্বর
260er
চল্লিশ ক্রোড়
চল্লিশ ক্রোড় (চল্লিশ কোটি), একটি বলিউড চলচ্চিত্র যা ১৯৪৬ সালে মুক্তি পায়। ছবিটি পরিচালনা করেছেন চন্দ্র আর্ট প্রোডাকশনের নানাভাই ভট্ট। গানে সুরারোপিত করেছেন গোবিন্দরাম এবং অভিনয়ে ছিলেন নির্মলা দেবী, ইয়াকুব, অরুণ, আঘা, গোপি এবং শান্তরিন।
জিঙ্কিরলি মাদ্রাসা
জিঙ্কিরলি মাদ্রাসা (Зинджирли-медресе; Медресе Ланцюгів) ক্রিমিয়ায় অবস্থিত একটি মাদ্রাসা। ১৫০০ সালে মেলি আই গিরি ক্রিমিয়ার বখছিসারাইয়ের নিকটে মাদ্রাসাটি প্রতিষ্ঠা করেন। মাদ্রাসাটি পাথর দ্বারা তৈরি করা হয়েছে।
ইতিহাস
১৫০০ সালে জিঙ্কিরলি মাদ্রাসাটি খান মেলি আই জিরে প্রতিষ্ঠা করেন। এটি উচ্চতর শিক্ষার একটি ঐতিহ্যবাহী ইসলামী শিক্ষা প্রতিষ্ঠান ছিল। ১৯১৭ সাল পর্যন্ত শিক্ষার্থীদের পাঠদান করাতো। ১৯১৭ সালে বলশেভিক কর্তৃপক্ষ এটিকে একটি মেডিকেল স্কুলে পরিণত করে ১৯৩৯ সালে, জিঙ্কিরলি মাদ্রাসার চারপাশের ভবনগুলি একটি মানসিক হাসপাতালে পরিণত হয়। স্বদেশে ফিরে আসার পরে ক্রিমিয়ান তাতাররা ঐতিহাসিক মাদ্রাসা ভবনের নিয়ন্ত্রণ পেতে সক্ষম হয়।
চল চল রে নওজোয়ান
চল চল রে নওজোয়ান (चल चल रे नौजवान) ১৯৪৪ সালে মুক্তিপ্রাপ্ত একটি ভারতীয় বলিউড চলচ্চিত্র। এটি ১৯৪৪ সালের সপ্তম সর্বাধিক উপার্জনকারী ভারতীয় চলচ্চিত্র ছিল।
বহুরূপী নাট্য সংস্থা
বহুরূপী নাট্য সংস্থা (Bahurupi Natya Sangstha) হচ্ছে বাংলাদেশের ময়মনসিংহের একটি বাংলা থিয়েটার দল। এটি ১৯৭৫ সনের ১ জুন গঠিত হয়।
২৬১
২৬১ গ্রেগরীয় বর্ষপঞ্জির একটি সাধারণ বছর।
কাতারে কোভিড-১৯ এর বৈশ্বিক মহামারী
কাতারে কোভিড-১৯ মহামারীর প্রথম নিশ্চিত রোগী শনাক্ত হয় ২৭ ফেব্রুয়ারি ২০২০। ২৮ মে ২০২০ পর্যন্ত কাতার হচ্ছে আরব বিশ্বের দ্বিতীয় সর্বাধিক নিশ্চিতকৃত আক্রান্তের দেশ যেখানে মোট আক্রান্তের সংখ্যা ৫২,৯০৭ ও বিশ্বের জনসংখ্যার হারের ভিত্তিতে প্রতি ১০০,০০০ নাগরিকের মধ্যে সর্বাধিক আক্রান্ত। যেখানে শতকরা ১% নাগরিক মহামারীতে আক্রান্ত। সর্বমোট সুস্থ্য রোগী হচ্ছে ২০,৬০৪ ও মৃতের সংখ্যা ৩৬। এ পর্যন্ত নমুনা পরীক্ষা করা হয়েছে সর্বমোট ২,১২,৮৯৭ জনের।
পটভূমি
১২ জানুয়ারি ২০২০, বিশ্ব স্বাস্থ্য সংস্থা (ডব্লিউএইচও) নিশ্চিত করে যে, নোভেল করোনাভাইরাসে চীনের হুবেই প্রদেশের উহান শহরের একটি অংশের শ্বাসকষ্ট জনিত সমস্যা দেখা দিয়েছিল, যা ৩১ ডিসেম্বর ২০১৯ এ বিশ্ব স্বাস্থ্য সংস্থাকে অবহিত করা হয়েছিল।
ফেব্রুয়ারি ২০২০
কাতারে প্রথম করোনাভাইরাসের (কোভিড-১৯) রোগী শনাক্ত হয় ২৯ ফেব্রুয়ারি। রোগীটি ছিলেন একজন যাত্রী, যিনি কাতার এয়ারওয়েজ এর ফ্লাইটে ইরান থেকে কাতার আসেন।
মার্চ ২০২০
৯ মার্চ, ২০২০ তারিখে কাতারের সকল স্কুল, কলেজ ও বিশ্ববিদ্যালয় পরবর্তী নোটিশ না দেয়া পর্যন্ত বন্ধ ঘোষণা করে ও ১৫টি দেশের জন্য ভ্রমণ নিষেধাজ্ঞা প্রদান করেঃ বাংলাদেশ, গণচীন, মিশর, ভারত, ইরান, ইরাক, ইতালি, লেবানন, নেপাল, পাকিস্তান, ফিলিপাইন, দক্ষিণ কোরিয়া, শ্রীলঙ্কা, সিরিয়া, ও থাইল্যান্ড।
১৩ মার্চ ২০২০, কাতার জনস্বাস্থ্য মন্ত্রণালয় ৫৮ জন নতুন করে করোনায় আক্রান্তের কথা ঘোষণা করে এবং দেশে সর্বমোট করোনা রোগীর সংখ্যা দাড়ায় ৩২০। একই দিনে কাতার এয়ারওয়েজ-এর সিইও আকবর আল বাকের এক বিতর্কিত আলোড়ন তৈরি করে যে, বৈজ্ঞানিকভাবে কোন প্রমাণ তৈরি হয়নি যে, ইনকিউবেশনে থাকাকালীন সময়ে করোনা ভাইরাস সংক্রমিত হয়।
১৪ মার্চ ২০২০, কাতার গণস্বাস্থ্য মন্ত্রণালয় নিশ্চিত করে যে, কাতারে ১৭টি নতুন করে করোনায় আক্রান্ত হিসাবে পাওয়া গেছে। কাতার তাদের দেশে ভ্রমণ নিষেধাজ্ঞাকে সম্প্রসারিত করে আরো তিনটি দেশের নাম সংযুক্ত করে: জার্মানি, স্পেন ও ফ্রান্স। ১৬ মার্চ ২০২০ তারিখ গণস্বাস্থ্য মন্ত্রণায় সংবাদ বিবৃতিতে পূর্বে আক্রান্তদের মধ্য থেকে চার জন সুস্থ্য হয়ে ফিরেছে এবং ১৯ মার্চ আরো আটটি নতুন আক্রান্তের সন্ধান পাওয়া গেছে। ফলে কাতারে আন্ত্রান্তের সংখ্যা গিয়ে দাড়াল ৪৬০, নতুন আক্রান্তদের মধ্যে দুই জন কাতারি এবং বাকীরা হচ্ছে অভিবাসি শ্রমিক। অধিকাংশ কেসগুলোই অভিবাসি শ্রমিকদের সাথে সম্পর্কিত, যদি সরকারিভাবে জাতীয়তা উল্লেখ করা হয়নি। ২০২২ ফিফা বিশ্বকাপের প্রস্তুতি চলছে নির্ধারিত সূচী অনুযায়ী।
পরের দিন ২০ মার্চ দশটি নতুন করোনাভাইরাস রোগী রিপোর্ট করা হলে মোট সংখ্যাটি দাড়ায় ৪৭০। ২১ মার্চ আরোও ১১টি নতুন কেস শনাক্ত হলে সর্বমোট সংখ্যা গিয়ে পৌছে ৪৮১তে। কাতার পৌরসভা ও পরিবেশ মন্ত্রণালয়, করোনা ভাইরাসের বিস্তারকে ঠেকাতে সকল বিনোদন পার্ক ও গণ সমুদ্র সৈকত বন্ধ ঘোষণা করে।
২২ মার্চ জনস্বাস্থ্য মন্ত্রণালয়, কোভিড-১৯ এ আক্রান্ত আরো ১৩জন রোগীর কথা ঘোষণা করে এবং একই সাথে ছয়জন রোগী সুস্থ্য হওয়ার কথাও জানায়, ফলে সুস্থ্য হওয়া রোগীর সংখ্যা দাড়ায় ৩৩।
২৩ মার্চ, জনস্বাস্থ্য মন্ত্রণালয় কোভিড-১৯ এর বিস্তার রোধ করে কাতারের পাশে দাড়ানোর জন্য স্বেচ্ছাসেবক নিয়োগের ঘোষণা করে, দুর্যোগ ব্যবস্থাপনা বিভাগের সুপ্রীম কমিটির পদাধিকারী ললোয়া রশিদ আল খাতের বলেন: "করোনা ভাইরাসের অবাধ বিস্তারকে রোধ করে কাতারের স্বাস্থ্য খাতকে সহায়তা করতে আমরা স্বেচ্ছাসেবক খুজছি। এই দুর্যোগের সময়ে কাতারের সরকারী ও বেসরকারী খাতকে রক্ষা করতে আমাদের সকলকে একই সমাজের একই দলের হয়ে এগিয়ে আসা উচিত।"” একই দিনে শিল্প ও বাণিজ্য মন্ত্রণায় এক বিজ্ঞপ্তিতে সিদ্ধান্ত গ্রহণ করে যে, সকল রেষ্টুরেন্ট, ক্যাফে, ফুড আউটলেট এবং খাদ্য বহনকারী যানবাহন, স্পোর্টস ক্লাব, লুসাইল মেরিনা, ফুড ট্রাকস এলাকা, দোহা করনিছ, আল খর করনিছ এবং এস্পায়ার পার্ক পরবর্তী নির্দেশ দেয়া পর্যন্ত সাময়িকভাবে বন্ধ থাকবে।
জনস্বাস্থ্য মন্ত্রণালয় একই দিনে ৭জন নতুন করোনা শনাক্তের ও চারজন সুস্থ হওয়ার কথা ঘোষণা করে। নতুন শনাক্ত কেসগুলো সদ্য সফর করে কাতারে প্রবেশ করেছেন এবং কিছু বিদেশী শ্রমিক, যার মধ্যে দুইজন কাতারী নাগরিকও বিদ্যমান। <!-- On March 24, Qatar's Health Ministry announced that 25 new coronavirus cases have been reported in the country.
On March 25, The Ministry of Public Health today announced the registration of 11 new confirmed cases of coronavirus 2019 (Covid-19) in the State of Qatar. Some of the new cases of infection are related to the travelers who came recently to the State of Qatar and others belong to people in contact with infected cases, including 5 cases of Qatari citizens. The newly infected cases are in isolation, and they are receiving medical care. The Ministry of Public Health continues to conduct checks for all citizens travelling from abroad, as well as all contacts of infected cases. The total number of people tested for COVID-19 by the Ministry of Public Health has now reached more than 12,000. The Ministry of Public Health urges all agencies and individuals to follow preventive measures and adhere to the requirements of home isolation to ensure their safety and that of their community, and not to go out unless absolutely necessary.
On March 26, Spokesperson of the Supreme Committee for Crisis Management H E Lolwah bint Rashid bin Mohammed Al Khater announced 12 new cases of coronavirus (COVID-19) in Qatar. Total recovery cases are now at 43, with two new cases. The Spokesperson stated the new cases are in complete isolation. The total number of COVID-19 tests done in Qatar now stands at 13681.
On March 27, The Ministry of Public Health reported the registration of 13 new confirmed cases of coronavirus 2019 (Covid-19) in the State of Qatar. The total number stands at 562. Some new cases are related to travellers who came to the State of Qatar and others to contacts. The new cases have been put into quarantine and are receiving the necessary medical care.
On March 28, Qatar reported its first death case from the novel coronavirus, in addition to 28 new infections, bringing the total of confirmed cases to 590, according to the Ministry of Public Health and two more recoveries, taking the tally to 45 cured patients. The ministry revealed that it has tested more than 16,582 people for Covid-19.
On March 29, The Ministry of Public Health along with other new articles have stated that 44 more cases were confirmed for coronavirus (Covid-19) in the State of Qatar. Which brings the total number of cases to 634.
On March 30, The Ministry of Public Health announced the registration of 59 new confirmed cases of coronavirus (COVID-19), in addition to 3 more cases of patients recovered from the virus.
On March 31, The Ministry of Public Health announces 88 new confirmed cases of coronavirus (COVID-19) and 11 more patients having recovered. -->
এপ্রিল ২০২০
২ এপ্রিল, জনস্বাস্থ্য মন্ত্রণালয় করোনা ভাইরাস (কোভিড-১৯) রোগের ১১৪ টি নতুন নিশ্চিত রোগীর নিবন্ধকরণ এবং কাতারে কোভিড-১৯-এর কারণে তৃতীয় মৃত্যুর ঘোষণার পাশাপাশি একজন রোগীর পুনরুদ্ধারের ঘোষণা দিয়েছে।
৪ এপ্রিল, জনস্বাস্থ্য মন্ত্রণালয় করোনভাইরাস (কোভিড-১৯) এর ২৫০ টি নতুন নিশ্চিত হওয়া মামলার নিবন্ধকরণের ঘোষণা দিয়েছে এবং বলেছে যে কোভিড-১৯ থেকে আরও ১৬ জন পুনরুদ্ধার করেছে, কাতারে মোট সুস্থ রোগীর সংখ্যা ১০৯ হয়েছে।
৫ এপ্রিল,কাতার জনস্বাস্থ্য মন্ত্রণালয় ২৭৯ টি নতুন নিশ্চিত হওয়া মামলা নিবন্ধকরণ এবং ১৪ টি রোগী পুনরুদ্ধারের সাথে একজন করোনা রোগীর মৃত্যু ঘোষণা করে। নিহত রোগী ৩ মার্চ থেকে নিবিড় পর্যবেক্ষণ কেন্দ্রে চিকিৎসাধীন ছিলেন। ৬ এপ্রিল, ২২৮জন নতুন করোনা রোগী নিবন্ধিত সহ ৮জন সেরে উঠার কথা ঘোষণা করে স্বাস্থ্য মন্ত্রণালয়।
৭ এপ্রিল, একজন ৭৪ বছর বয়সী বাসিন্দা এবং ৫৯ বছর বয়সী বাসিন্দা - উভয়েই দীর্ঘস্থায়ী রোগে ভুগছিলেন যারা ৭ এপ্রিল কোভিড-১৯ এ মারা যান এবং কাতারে মৃত্যুর সংখ্যা ৬ এ উন্নীত হয়। এছাড়াও, আরও ২২৫ টি নতুন কোভিড-১৯ রোগী নিবন্ধকরণের পাশাপাশি ১৯ জন রোগীর সুস্থতার কথা ঘোষণা করা হয়। ফলে দেশটিত মোট ২০৫৭টি নিশ্চিত কেস এবং ১৫০ টি পুনরুদ্ধার হয়েছে।
৮ এপ্রিল, জনস্বাস্থ্য মন্ত্রণালয় ঘোষণা করেছে যে প্রাথমিক স্বাস্থ্যসেবা সহযোগিতা দুটি স্বাস্থ্যকেন্দ্রে কাজ করবে, একটি উম্মে সালাল এবং একটি ঘারাফাত আল রায়য়ান, যেখানে কোভিড-১৯ রোগীদের স্ক্রিনিং, পরীক্ষা এবং চিহ্নিত রোগীদের সঙ্গনিরোধ করার কাজ করবে। এছাড়া আরও ১৫৩ জন কোভিড-১৯ ইতিবাচক নিবন্ধিতসহ ২৮টি কেস পুনরুদ্ধারের ঘোষণা করা হয়।
৯ এপ্রিল, কাতার জনস্বাস্থ্য মন্ত্রণালয় ১৬৬টি নতুন কোভিড-১৯ মামলা নিবন্ধকরণ ও ২৮জন রোগী সুস্থ হওয়ার ঘোষণা করে।
১০ এপ্রিল, কাতার জনস্বাস্থ্য মন্ত্রণালয় ১৩৬টি নতুন কোভিড-১৯ মামলা নিবন্ধকরণ ও ২১জন রোগী সুস্থ হওয়ার ঘোষণা করে। সুপ্রীম কমিটি, দুর্যোগ ব্যবস্থাপনা মন্ত্রণালয় ঘোষণা করে যে, করোনা আক্রান্ত রোগীকে শনাক্ত করতে একটি মোবাইল অ্যাপ্লিকেশন নিয়ে আসছে অতি শীঘ্রই।
<!-- On April 11, the MOPH announced the registration of 216 new confirmed cases of COVID-19.
On April 12, the MOPH reported 251 new cases of COVID-19 along with a new death case, bringing the total deaths of the country to 7.
On April 13, the MOPH reported 252 new confirmed cases of COVID-19.
On April 14, the MOPH reported 197 new confirmed coronavirus cases.
On April 15. the MOPH reported 283 new confirmed cases of coronavirus (COVID-19).
On April 16, the MOPH reported 392 new confirmed cases of coronavirus (COVID-19).
On April 17, the MOPH reported 560 new confirmed cases of coronavirus (COVID-19).
On April 18, one more death was reported along with 345 new confirmed cases of COVID-19 by MOPH, bringing the total deaths of the country to 8.
On April 19, the MOPH reported 440 new confirmed cases of coronavirus (COVID-19).
On April 22, the MOPH announced the registration of 608 new confirmed cases of COVID-19 along with another death, bringing the COVID-19 death toll of the country to 10.
On April 23, the MOPH reported 623 new confirmed cases of COVID-19.
On April 24, the MOPH reported 761 new confirmed cases of COVID-19.
On April 25, the MOPH reported 833 new confirmed cases of COVID-19.
On April 26, Qatar reached the 10,000 mark of coronavirus cases with 929 new confirmed cases reported by MOPH.
On April 27, The Ministry of Public Health announced the registration of 957 new confirmed cases of coronavirus (COVID-19) and the recovery of 54 patients in Qatar.
On April 28, the MOPH announced the registration of 677 new confirmed cases of coronavirus (COVID-19) and the recovery of 68 more patients in Qatar. The number of recoveries of the country stands at 1,134.
On April 29, the MOPH announced the registration of 643 new confirmed cases of coronavirus (COVID-19) and the recovery of 109 more patients in Qatar.
On April 30, the MOPH announced the registration of 845 new confirmed cases of coronavirus (COVID-19) and the recovery of 129 more patients in Qatar. -->
মে ২০২০
১ মে, কাতার স্বাস্থ্য মন্ত্রণালয় দুটি মৃত্যু, ৬৪ জন রোগী সুস্থ এবং নতুন করে ৬৮৭ জনের নতুন করে করোনায় আক্রান্তের বিষয়ে নিশ্চিত ঘোষণা দেয়।
২ মে, ৭৭৬ জন নতুন কোভিড-১৯ এ আক্রান্ত রোগীকে হাসপাতালে নথিভুক্ত করে কাতার জনস্বাস্থ্য মন্ত্রণালয়। একই সাথে ৯৮জন রোগী সুস্থ হওয়ার খবরও নিশ্চিত করে মন্ত্রণালয়।
৩ মে, কাতার জনস্বাস্থ্য মন্ত্রণালয়ের মূখপাত্র কোভিড-১৯ এর ৬৭৯টি নতুন নিশ্চিত রোগীর নিবন্ধকরণ এবং আরও ১৩০ জন রোগীর সুস্থ হওয়ার ঘোষণা দিয়েছে।
৪ মে, জনস্বাস্থ্য মন্ত্রণালয় কোভিড-১৯ এর নতুন ৬৪০ টি নতুন কেস নিবন্ধকরণ এবং কাতারে আরও ১৪৬টি রোগীর পুনরুদ্ধারের ঘোষণা দিয়েছে।